Komission asetus (EY) N:o 1351/2003, annettu 30 päivänä heinäkuuta 2003, tiettyihin Kiinan kansantasavallasta peräisin oleviin tuotteisiin vuonna 2004 sovellettavien määrällisten kiintiöiden ensimmäisen erän hallinnointimenettelyistä



Virallinen lehti nro L 192 , 31/07/2003 s. 0008 - 0014



Komission asetus (EY) N:o 1351/2003, annettu 30 päivänä heinäkuuta 2003, tiettyihin Kiinan kansantasavallasta peräisin oleviin tuotteisiin vuonna 2004 sovellettavien määrällisten kiintiöiden ensimmäisen erän hallinnointimenettelyistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön määrällisten kiintiöiden hallintomenettelyn käyttöönotosta 7 päivänä maaliskuuta 1994 annetun neuvoston asetuksen (EY) N:o 520/94(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 2 artiklan 3 ja 4 kohdan, 6 artiklan 3 kohdan sekä 13, 23 ja 24 artiklan, sekä katsoo seuraavaa: (1) Tiettyjen kolmansien maiden tuontiin sovellettavasta yhteisestä menettelystä ja asetusten (ETY) N:o 1765/82, (ETY) N:o 1766/82 ja (ETY) N:o 3420/83 kumoamisesta 7 päivänä maaliskuuta 1994 annetulla neuvoston asetuksella (EY) N:o 519/94(3), sellaisena kuin se on viimeksi muutettuna asetuksella (EY) N:o 427/2003(4), otettiin käyttöön tietyille Kiinan kansantasavallasta peräisin oleville tuotteille vuotuisia määrällisiä kiintiöitä, jotka esitetään kyseisen asetuksen liitteessä I. Näihin kiintiöihin sovelletaan asetuksen (EY) N:o 520/94 säännöksiä. (2) Komissio on tämän vuoksi antanut asetuksen (EY) N:o 738/94(5), sellaisena kuin se on viimeksi muutettuna asetuksella (EY) N:o 983/96(6), jossa vahvistetaan asetuksen (EY) N:o 520/94 soveltamista koskevat yleiset säännökset. Näitä säännöksiä sovelletaan edellä mainittujen kiintiöiden hallinnointiin, ellei tämän asetuksen säännöksistä muuta johdu. (3) Eräiden Kiinan talouden erityispiirteiden, tiettyjen tuotteiden kausittaisen luonteen ja kuljetusaikojen vuoksi kiintiöihin luettavat tuotteet tilataan pääsääntöisesti ennen kiintiövuoden alkua. Näin ollen on tärkeää varmistaa, että hallinnolliset rasitteet eivät vaikeuta suunnitellun tuonnin toteuttamista. Kaupankäynnin jatkuvuuden turvaamiseksi olisi ennen kiintiövuoden alkua vahvistettava vuoden 2004 kiintiöiden ensimmäisen erän jakamista ja hallinnointia koskevat järjestelyt. (4) Asetuksessa (EY) N:o 520/94 säädettyjen eri hallintomenetelmien tarkastelun perusteella olisi otettava käyttöön perinteisiin kauppavirtoihin pohjautuva menetelmä. Tässä menetelmässä kiintiöt jaetaan kahteen osuuteen, joista toinen varataan perinteisille tuojille ja toinen muille hakijoille. (5) Tämä on osoittautunut parhaaksi tavaksi varmistaa asianomaisten yhteisön tuojien liiketoiminnan jatkuvuus ja välttää kaupan häiriöt. (6) Aiemmassa kyseisten kiintiöiden hallinnointia koskevassa asetuksessa säädettyä, perinteisille tuojille tarkoitetun kiintiön osuuden jakamisessa käytettyä viiteajanjaksoa ei voida saattaa ajan tasalle. Vuosille 2000 ja 2001 olivat ominaisia tietyt vääristymät. Erityisesti yhdestä jäsenvaltiosta saatujen hakemusten määrä kasvoi yli kaksinkertaiseksi, minkä seurauksena ei-perinteisille tuojille kaikissa jäsenvaltioissa jaetut yksittäiset kiintiömäärät vähenivät merkittävästi. Vuonna 2002 Yhdistyneen kuningaskunnan ei-perinteisten tuojien muihin jäsenvaltioihin jättämät hakemusmäärät kasvoivat huomattavasti, mikä saattaa johtua pyrkimyksestä välttää keskinäistä etuyhteyttä koskevien säännösten soveltaminen. Tutkimuksia tehdään myös parhaillaan useista vuosien 2002 ja 2003 todistusten haltijoista, jotka ovat saattaneet rikkoa keskinäistä etuyhteyttä koskevia säännöksiä. Vuodet 1998 ja 1999 ovat näin ollen viimeisimmät kyseisten tuotteiden kaupan tavanomaista kehityssuuntausta edustavat vuodet. Perinteisten tuojien on tämän vuoksi todistettava tuoneensa kyseisiin kiintiöihin luettavia Kiinan alkuperätuotteita vuoden 1998 tai 1999 aikana. (7) Saadun kokemuksen mukaan asetuksen (EY) N:o 520/94 12 artiklassa säädetty menetelmä, joka perustuu hakemusten saapumisjärjestykseen, voi osoittautua soveltumattomaksi ei-perinteisille tuojille varatun kiintiön osuuden jakamiseen. Tämän vuoksi olisi asetuksen (EY) N:o 520/94 2 artiklan 2 kohdan c alakohdan mukaisesti tarkoituksenmukaista säätää, että jako tapahtuu suhteessa haettuihin määriin tosiasiallisesti jätettyjen tuontilisenssihakemusten samanaikaisen tarkastelun perusteella asetuksen (EY) N:o 520/94 13 artiklan mukaisesti. (8) Komissio katsoo, että ei-perinteisinä tuojina hakemuksia tekevät toimijat, jotka ovat tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93(7), sellaisena kuin se on viimeksi muutettuna asetuksella (EY) N:o 881/2003(8), 143 artiklassa tarkoitetulla tavalla etuyhteydessä keskenään, voivat jättää ainoastaan yhden lisenssihakemuksen ei-perinteisille tuojille varattujen kiintiöiden kunkin kohdan osalta. Keinottelun välttämiseksi olisi vahvistettava enimmäismäärä, jota kaikki ei-perinteiset tuojat voivat hakea. (9) Kiintiöstä olisi varattava perinteisille tuojille 75 prosenttia ja ei-perinteisille tuojille 25 prosenttia. (10) Näyttää myös aiheelliselta siirtää ei-perinteisiltä tuojilta käyttämättä jääneet määrät perinteisille tuojille, jotta kyseiset määrät voidaan edelleen jakaa vuonna, jona ne otettiin käyttöön. (11) Kiintiömäärien jakoa varten perinteisille ja ei-perinteisille tuojille olisi asetettava tuontilisenssihakemusten jättämistä koskeva määräaika. (12) Jäsenvaltioiden on ilmoitettava komissiolle vastaanotetuista tuontilisenssihakemuksista asetuksen (EY) N:o 520/94 8 artiklassa säädettyä menettelyä noudattaen. Perinteisten tuojien aiempaa tuontia koskevat tiedot on ilmaistava samoina paljousyksikköinä kuin kyseinen kiintiö. (13) Koska Euroopan unioni laajenee 1 päivänä toukokuuta 2004, on suotavaa jakaa vuoden 2004 kiintiö kahteen erään, joista ensimmäinen tammikuusta huhtikuuhun 2004 ulottuva erä varataan nykyisten jäsenvaltioiden tuojille ja toinen toukokuusta joulukuuhun 2004 ulottuva erä kaikille maille, jotka ovat jäsenvaltioita vuoden 2004 toukokuusta alkaen. (14) Tässä asetuksessa säädetyt toimenpiteet ovat asetuksen (EY) N:o 520/94 22 artiklalla perustetun kiintiöiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tässä asetuksessa säädetään asetuksen (EY) N:o 519/94 muuttamisesta annetun asetuksen (EY) N:o 427/2003 liitteessä I tarkoitettujen määrällisten kiintiöiden hallinnointia koskevat erityissäännökset vuodeksi 2004. Koska Euroopan unioni laajenee toukokuussa 2004, vuoden 2004 kiintiöt jaetaan kahteen erään. Tällä asetuksella jaetaan kiintiö vuoden 2004 tammi- ja huhtikuun väliseksi ajaksi. Asetuksen (EY) N:o 520/94 soveltamista koskevista säännöksistä annettua asetusta (EY) N:o 738/94 sovelletaan, jollei tässä asetuksessa toisin säädetä. 2 artikla 1. Edellä 1 artiklassa tarkoitetut määrälliset kiintiöt jaetaan asetuksen (EY) N:o 520/94 2 artiklan 2 kohdan a alakohdan mukaista perinteisiin kauppavirtoihin perustuvaa menetelmää noudattaen. 2. Kustakin määrällisestä kiintiöstä perinteisille tuojille ja ei-perinteisille tuojille varatut osuudet esitetään tämän asetuksen liitteessä I. 3. a) Ei-perinteisille tuojille varattu osuus jaetaan noudattaen menetelmää, joka perustuu jakamiseen suhteessa haettuihin määriin. Kunkin tuojan hakema määrä ei saa olla suurempi kuin tämän asetuksen liitteessä II esitetty määrä. b) Toimijat, joiden katsotaan olevan asetuksen (ETY) N:o 2454/93 143 artiklan mukaisessa etuyhteydessä, voivat jättää ainoastaan yhden lisenssihakemuksen siitä kiintiön osuudesta, joka on varattu ei-perinteisille tuojille hakemuksessa mainittujen tuotteiden osalta. Sen lisäksi, että toimitetaan asetuksen (EY) N:o 738/94 3 artiklan 2 kohdan g alakohdassa edellytetty todistus, sellaisena kuin se on muutettuna asetuksen (EY) N:o 983/96 1 artiklalla, ei-perinteisille tuojille tarkoitettua kiintiötä koskevassa lisenssihakemuksessa on ilmoitettava, että hakija ei ole etuyhteydessä yhteenkään muuhun toimijaan, joka on tehnyt kyseistä ei-perinteisille tuojille tarkoitettua kiintiön kohtaa koskevan hakemuksen. c) Ei-perinteisille tuojille varatuista osuuksista jäljelle jäävät määrät lisätään perinteisille tuojille varattuihin määriin. 3 artikla Tuontilisenssihakemukset on jätettävä tämän asetuksen liitteessä III tarkoitetuille toimivaltaisille viranomaisille ajanjaksona, joka alkaa seuraavana päivänä sen jälkeen, kun tämä asetus on julkaistu Euroopan unionin virallisessa lehdessä, ja päättyy 19 päivänä syyskuuta 2003 kello 15.00 Brysselin aikaa. 4 artikla 1. Kunkin perinteisille tuojille varatun kiintiön osuuden jakamista varten perinteisinä tuojina pidetään toimijoita, jotka voivat osoittaa tuoneensa tavaroita kalenterivuoden 1998 tai 1999 aikana. 2. Asetuksen (EY) N:o 520/94 7 artiklassa tarkoitettujen todistusasiakirjojen on liityttävä Kiinan tasavallan alkuperätuotteiden, jotka luetaan hakemuksen kohteena olevaan kiintiöön, luovutukseen vapaaseen liikkeeseen, joka tapahtui tuojan mukaan joko vuonna 1998 tai 1999. 3. Asetuksen (EY) N:o 520/94 7 artiklan ensimmäisessä luetelmakohdassa tarkoitettujen asiakirjojen sijasta hakijat voivat liittää lisenssihakemukseensa toimivaltaisten kansallisten viranomaisten hallussaan olevien tullaustietojen perusteella laatiman ja varmentaman asiakirjan todisteena siitä, että hakija tai tapauksen mukaan toimija, jonka toimintaa hakija jatkaa, harjoitti asianomaisten tuotteiden tuontia kalenterivuoden 1998 tai 1999 aikana. 5 artikla Jäsenvaltioiden on ilmoitettava komissiolle viimeistään 15 päivänä lokakuuta 2003 kello 10.00 Brysselin aikaa tiedot tuontilisenssihakemusten lukumäärästä ja kokonaispaljoudesta sekä, perinteisten tuojien hakemusten osalta, perinteisten tuojien aiemmista tuontimääristä tämän asetuksen 4 artiklan 1 kohdassa tarkoitetun viiteajanjakson aikana. 6 artikla Komissio vahvistaa viimeistään 15 päivänä marraskuuta 2003 määrälliset perusteet, joita toimivaltaisten kansallisten viranomaisten on sovellettava käsitellessään tuojien hakemuksia. 7 artikla Tuontilisenssit ovat voimassa yhden vuoden 1 päivästä tammikuuta 2004 alkaen. 8 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 2003. Komission puolesta Pascal Lamy Komission jäsen (1) EYVL L 66, 10.3.1994, s. 1. (2) EUVL L 122, 16.5.2003, s. 1. (3) EYVL L 67, 10.3.1994, s. 89. (4) EUVL L 65, 8.3.2003, s. 1. (5) EYVL L 87, 31.3.1994, s. 47. (6) EYVL L 131, 1.6.1996, s. 47. (7) EYVL L 253, 11.10.1993, s. 1. (8) EUVL L 134, 29.5.2003, s. 1. LIITE I Kiintiömäärien jakaminen >TAULUKON PAIKKA> LIITE II Enimmäismäärä, jota kaikki ei-perinteiset tuojat voivat hakea >TAULUKON PAIKKA> LIITE III Luettelo toimivaltaisista kansallisista viranomaisista 1. BELGIQUE/BELGIË Service public fédéral "Économie, PME, classes moyennes et Énergie" Administration du potentiel économique Politiques d'accès aux marchés, Service "Licences" Federale Overheidsdienst Economie, K.M.O., Middenstand & Energie Bestuur Economisch Potentieel Markttoegangsbeleid, Dienst Vergunningen Rue Général-Leman 60, Generaal Lemanstraat 60 B - 1040 Bruxelles/Brussel Téléphone/Tel. (32-2) 206 58 16 Télécopieur/Fax (32-2) 230 83 22/231 14 84 2. DANMARK Erhvervs- og Boligstyrelsen Vejlsøvej 29 DK - 8600 Silkeborg Tlf. (45) 35 46 60 30 Fax (45) 35 46 64 01 3. DEUTSCHLAND Bundesamt für Wirtschaft und Ausfuhrkontrolle (BAFA) Frankfurter Straße 29-35 D - 65760 Eschborn Tel. (49) 619 69 08-0 Fax (49) 619 69 42 26 / (49) 6196 908-800 4. GREECE Ministry of Economy & Finance General Directorate of Policy Planning & Implementation Directorate of International Economic Issues 1, Kornarou Street GR - Athens 105-63 Tel.: (30-210) 328-60 31/328 60 32 Fax: (30-210) 328 60 94/328 60 59 5. ESPAÑA Ministerio de Economía y Hacienda Dirección General de Comercio Exterior Paseo de la Castellana, 162 E - 28046 Madrid Tel. (34) 913 49 38 94/913 49 37 78 Fax (34) 913 49 38 32/913 49 37 40 6. FRANCE Service des titres du commerce extérieur 8, rue de la Tour-des-Dames F - 75436 Paris Cedex 09 Téléphone (33-1) 55 07 46 69/95 Télécopieur (33-1) 55 07 48 32/34/35 7. IRELAND Department of Enterprise, Trade and Employment Licensing Unit, Block C Earlsfort Centre Hatch Street Dublin 2 Ireland Tel. (353-1) 631 25 41 Fax (353-1) 631 25 62 8. ITALIA Ministero del Commercio con l'estero Direzione Generale per la Politica commerciale e la gestione del regime degli scambi - Disivione VII Viale America, 341 I - 00144 Roma Tel. (39) 06 599 31/06 59 93 24 19/06 59 93 24 00 Fax (39) 06 592 55 56 9. LUXEMBOURG Ministère des affaires étrangères Office des licences Boîte postale 113 L - 2011 Luxembourg Téléphone (352) 22 61 62 Télécopieur (352) 46 61 38 10. NEDERLAND Belastingdienst/Douane Engelse Kamp 2 Postbus 30003 9700 RD Groningen Nederland Tel. (31 50) 523 91 11 Fax (31 50) 523 22 10 11. ÖSTERREICH Bundesministerium für Wirtschaft und Arbeit Außenwirtschaftsadministration Abteilung C2/2 Stubenring 1 A - 1011 Wien Tel. (43) 1 711 00 0 Fax (43) 1 711 00 83 86 12. PORTUGAL Ministério das Finanças Direcção-Geral das Alfândegas e dos Impostos Especiais sobre o Consumo, Edifício da Alfândega de Lisboa Largo do Terreiro do Trigo P - 1100 Lisboa Tel.: (351-21) 881 42 63 Fax: (351-21) 881 42 61 13. SUOMI Tullihallitus/Tullstyrelsen Erottajankatu/Skillnadsgatan 2 FIN - 00101 Helsinki/Helsingfors P./Tel: (358-9) 6141 F. (358-9) 614 28 52 14. SVERIGE Kommerskollegium Box 6803 S - 113 86 Stockholm Tfn (46 8) 690 48 00 Fax (46 8) 30 67 59 15. UNITED KINGDOM Department of Trade and Industry Import Licensing Branch Queensway House West Precinct Billingham TS23 2NF United Kingdom Tel. (44-1642) 36 43 33/36 43 34 Fax (44-1642) 53 35 57